Karl Ernst Thomas de Maizière (Duitse uitspraak: [də mɛˈzi̯ɛːɐ̯]; gebore op 21 Januarie 1954) is 'n Duitse politikus wat van 2009 tot 2011 en 2013 tot 2018 as Minister van Binnelandse Sake gedien het, asook Minister van Verdediging van 2011 tot 2013.
As lid van die Christen-Demokratiese Unie (CDU), was hy voorheen hoof van die kanselier en Minister van Spesiale Sake in die eerste Merkel-kabinet van 2005 tot 2009. Sedert 2009 is hy 'n lid van die Bundestag vir Meißen.
Saam met Ursula von der Leyen en Wolfgang Schäuble, was De Maizière een van slegs drie ministers wat van 2005 tot 2018 deurlopend in kanselier Angela Merkel se kabinette gedien het. Hy is wyd beskou as 'n moontlike toekomstige opvolger van Merkel. Voor sy aanstelling in die federale kabinet het hy as minister in die staatsregering van Sakse gedien, onder meer as stafhoof van die Minister-President, Minister van Finansies en Minister van Justisie.
Wikimedia Commons het meer media in die kategorie Thomas de Maizière.
Ministers van Binnelandse Sake van Duitsland
Federale Republiek van Duitsland
WorldCat Identities: lccn-n86092348
Ontsluit van "https://af.wikipedia.org/w/index.php?title=Thomas_de_Maizière&oldid=2117341"
Die bladsy is laas op 28 Januarie 2020 om 10:44 bygewerk.